प्रदीप कुमार

प्रदीप कुमार (बांग्ला : প্রদীপ বটব্যাল) (4 जनवरी 1925 - 27 अक्टूबर 2001) हिन्दी फ़िल्मों के एक अभिनेता थे। हिन्दी सिनेमा में उनको ऐसे अभिनेता के तौर पर याद किया जाता है जिन्होंने 1950 और साठ के दशक में अपने ऐतिहासिक किरदारों के जरिये दर्शकों का भरपूर मनोरंजन किया। उस जमाने में फ़िल्मकारों को अपनी फ़िल्मों के लिए जब भी किसी राजा, महाराजा, राजकुमार अथवा नवाब की भूमिका की जरूरत होती थी तो 'प्रदीप कुमार' को याद किया जाता था। उनके उत्कृष्ट अभिनय से सजी अनारकली, ताजमहल, बहू बेगम और चित्रलेखा जैसी फ़िल्मों को दर्शक आज भी नहीं भूले हैं।

 परिचय 
पश्चिम बंगाल में चार जनवरी 1925 को ब्राह्मण परिवार में जन्में शीतल बटावली उर्फ प्रदीप कुमार बचपन से ही फ़िल्म अभिनेता बनने का सपना देखा करते थे। इस ख्वाब को पूरा करने के लिए वह रंगमंच से जुड़े। हालाँकि इस बात के लिए उनके पिताजी राजी नहीं थे। वर्ष 1944 में उनकी मुलाकात निर्देशक देवकी बोस से हुई जो एक नाटक में प्रदीप कुमार के अभिनय को देखकर काफी प्रभावित हुए। उन्हें प्रदीप कुमार से एक उभरता हुआ सितारा दिखाई दिया और उन्होंने अपनी बंगला फ़िल्म अलखनंदा में उन्हें काम करने का मौका दिया।

फ़िल्म अलखनंदा से प्रदीप कुमार नायक के रूप में अपनी पहचान बनाने में भले ही सफल नहीं हुए लेकिन अभिनेता के रूप में उन्होंने सिने कैरियर के सफर की शुरूआत कर दी। इस बीच प्रदीप कुमार ने एक और बंगला फ़िल्म भूली नाय में अभिनय किया। इस फ़िल्म ने सिल्वर जुबली मनायी। इसके बाद उन्होंने हिंदी सिनेमा की ओर भी अपना रुख कर लिया। वर्ष 1949 में प्रदीप कुमार अपने सपने को साकार करने के लिए मुंबई आ गये और कैमरामैन धीरेन डे के सहायक के तौर पर काम करने लगे। 1 वर्ष 1949 से 1952 तक वह फ़िल्म इंडस्ट्री में अपनी जगह बनाने के लिए संघर्ष करते रहे। प्रदीप कुमार को फ़िल्मों में नायक बनने का नशा कुछ इस कदर छाया हुआ था कि उन्होंने हिंदी और उर्दू भाषा की तालीम हासिल करनी शुरू कर दी।

फ़िल्म अलखनंदा के बाद उन्हें जो भी भूमिका मिली, वह उसे स्वीकार करते चले गये। इस बीच उन्होंने कृष्णलीला, स्वामी, विष्णुप्रिया और संध्या बेलार रूपकथा जैसी कई फ़िल्मों में अभिनय किया, लेकिन इनमें से कोई भी फ़िल्म बाक्स आफिस पर सफल नहीं हुई। वर्ष 1952 में प्रदर्शित फ़िल्म आनंद मठ में प्रदीप कुमार पहली बार मुख्य अभिनेता की भूमिका में दिखाई दिये। हालाँकि इस फ़िल्म में पृथ्वीराज कपूर जैसे महान अभिनेता भी थे। फिर भी वह दर्शकों पर अपने अभिनय की छाप छोड़ने में कामयाब रहे। इस फ़िल्म की सफलता के बाद प्रदीप कुमार बतौर अभिनेता फ़िल्म इंडस्ट्री में अपनी पहचान बनाने में सफल हो गए।

 प्रमुख फिल्में 
 वर्ष  फ़िल्म  चरित्र  टिप्पणी1989  आखिरी बाज़ी  कोबरा 1988  रुख़सत  1988  वारिस  किशन सिंह 1986  मेरा धर्म  1985  ऊँचे लोग  ठाकुर विक्रम सिंह 1985  एक डाकू शहर में  1985  महा शक्तिमान  1984  लैला  1984  पुराना मन्दिर  ठाकुर रणवीर सिंह 1983  रज़िया सुल्तान  1983  लाल चुनरिया  1982  चलती का नाम ज़िन्दगी  1981  क्रांति  शमशेर सिंह 1980  चम्बल की कसम  1980  आखिरी इंसाफ  1978  तुम्हारी कसम  1978  परमात्मा  1978  खट्टा मीठा  1977  कलाबाज़  जी डी सप्रू, सर्कस मालिक 1977  सफेद झूठ  1976  शंकर शंभु  1976  दो अनजाने  1975  चैताली  अविनाश 1973  दूर नहीं मंज़िल  1971  मेहबूब की मेहन्दी   1967  बहू बेगम  नवाब युसुफ़ 1967  रात और दिन  प्रताप 1966  अफ़साना  1966  दो दिलों की दास्तान  1965  भीगी रात  1964  चित्रलेखा  1963  मेरी सूरत तेरी आँखें  सुधीर बड़जात्या कुमार 1963  उस्तादों के उस्ताद  1963  ताजमहल  1962  राखी  आनन्द 1962  आरती  दीपक 1961  संजोग  1961  पासपोर्ट  शेखर 1960  महलों के ख़्वाब  1960  घूंघट  1959  प्यार की राहें  1958  पुलिस  1957  झलक  1957  फैशन  1957  गेटवे ऑफ इण्डिया  किशोर 1957  नया ज़माना  1957  यहूदी की लड़की  1956  शिरीं फ़रहाद  1956  जागते रहो  1956  राज हठ  1956  एक शोला  1955  अलबेली  1954  नागिन  सनातन 

 निर्देशक के रूप में 
 वर्ष  फ़िल्म  टिप्पणी1966  दो दिलों की दास्तान 

 सन्दर्भ 

 बाहरी कड़ियाँ 

श्रेणी:बॉलीवुड
श्रेणी:अभिनेता
श्रेणी:हिन्दी अभिनेता
श्रेणी:1925 में जन्मे लोग
श्रेणी:२००१ में निधन
श्रेणी:बंगाली अभिनेता
श्रेणी:पश्चिम बंगाल के लोग